Diari Oficial de la Generalitat Valenciana


Sumari del DOGV 4450, del 28-02-2003 (2003/1708)

RESOLUCIO d'11 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol de liquidació definitiva de les quantitats a aportar per l'administració General de l'Estat a la Comunitat Autònoma de València, per al suport financer del Ministeri d'Agricultura, Pesca i Alimentació, per a l'adquisició, retirada i destrucció de les farines i la retirada i eliminació d'animals morts en el marc del Pla Coordinat d'Actuació i Lluita contra l'Encefalopatia Espongiforme Bovina (EEB) i mesures col·laterals.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4450

Data del DOGV
:   28-02-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/1708


Data del document
:   11-02-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Agricultura, Pesca i Alimentació
    * administració central
    * ramat
    * cooperació administrativa
    * malaltia animal

RESOLUCIO d'11 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Protocol de liquidació definitiva de les quantitats a aportar per l'administració General de l'Estat a la Comunitat Autònoma de València, per al suport financer del Ministeri d'Agricultura, Pesca i Alimentació, per a l'adquisició, retirada i destrucció de les farines i la retirada i eliminació d'animals morts en el marc del Pla Coordinat d'Actuació i Lluita contra l'Encefalopatia Espongiforme Bovina (EEB) i mesures col·laterals. [2003/1708]
  
Subscrit, després de la tramitació prèvia reglamentària, entre el Ministeri d'Agricultura, Pesca i Alimentació i la Conselleria d'Agricultura, Pesca i Alimentació de la Generalitat Valenciana, el 9 de desembre de 2002, un Protocol per a la liquidació definitiva de les quantitats a aportar per l'administració General de l'Estat a la Comunitat Autònoma de València, per al suport financer del Ministeri d'Agricultura, Pesca i Alimentació, per a l'adquisició, retirada i destrucció de les farines i la retirada i eliminació d'animals morts en el marc del Pla Coordinat d'Actuació i Lluita contra l'Encefalopatia Espongiforme Bovina (EEB) i mesures col·laterals, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0015/2003, i que figura com a annex d'aquesta resolució.
  
València, 11 de febrer de 2003.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Protocol de liquidació definitiva de les quantitats a aportar per l'administració General de l'Estat a la Comunitat Autònoma de València, per al suport financer del Ministeri d'Agricultura, Pesca i Alimentació, per a l'adquisició, retirada i destrucció de les farines i la retirada i eliminació d'animals morts en el marc del Pla Coordinat d'Actuació i Lluita contra l'Encefalopatia Espongiforme Bovina (EEB) i mesures col·laterals
  
Madrid, 9 de desembre de 2002
  
Reunits
  
D'una part, el senyor Manuel Lamela Fernández, subsecretari d'Agricultura, Pesca i Alimentació, en virtut del Reial Decret 1515/1997, de 26 de setembre, pel qual se'n disposa el nomenament, que actua d'acord amb les atribucions que li conferix l'article 2.5 de l'Orde Ministerial de 26 d'abril del 2001, sobre delegació d'atribucions en el Ministeri d'Agricultura, Pesca i Alimentació.
  
I d'una altra, La senyora Maria Àngels Ramon-Llin i Martínez, consellera d'Agricultura, Pesca i Alimentació, de la Generalitat Valenciana, en virtut del Decret 11/1999, de 22 de juliol, pel qual se'n disposa el nomenament, que actua d'acord amb les atribucions que li conferix el Decret 6/2000, de 22 de maig, pel qual se li assigna la titularitat de la Conselleria, i fent ús de les atribucions que li han sigut conferides per mitjà d'acord del Govern Valencià.
  
Ambdues parts, en l'exercici de les competències que els estan legalment atribuïdes i obligant-se en els térmens d'este document.
  
EXPOSEN
  
Primer
  
Que, amb data 27 de desembre del 2000, s'ha subscrit el conveni de col·laboració entre el Ministeri d'Agricultura, Pesca i Alimentació i la Comunitat Autònoma de València per al finançament del Pla Coordinat d'Actuació i Lluita contra l'Encefalopatia Espongiforme Bovina (EEB) i mesures col·laterals.
  
En compliment del que preveu el conveni, el Ministeri d'Agricultura, Pesca i Alimentació ha aportat a la Comunitat Autònoma de València 2.622.876,92 euros, per al suport a les fàbriques de farines i a la retirada i eliminació d'animals morts en explotacions ramaderes, en compliment de les mesures adoptades de lluita contra les encefalopaties espongiformes transmissibles, durant el primer semestre de 2001.
  
Segon
  
Que, amb data 18 de setembre del 2001, s'ha subscrit el conveni de col·laboració entre el Ministeri d'Agricultura, Pesca i Alimentació i la Comunitat Autònoma de València, per a l'adopció de mesures complementàries a l'anterior.
  
I, amb data 22 de novembre del 2001, s'ha subscrit un protocol addicional al conveni esmentat, per a establir el sistema i mitjans de pagament a utilitzar per a fer efectives les aportacions del Ministeri d'Agricultura, Pesca a la comunitat autònoma, referides al segon semestre de 2001.
  
Tercer
  
Que, de conformitat amb el que establix el protocol addicional esmentat, el Ministeri d'Agricultura, Pesca i Alimentació ha pagat a la Comunitat Autònoma 1.804.519,53 euros, que es corresponen amb el 66,6% de la liquidació a realitzar pel Ministeri (2.709.488,78 euros), una vegada regularitzades les quantitats estimades, segons les dades aportades per la Conselleria d'Agricultura, Pesca i Alimentació, per al primer semestre de 2001.
  
Quart
  
Que la Conselleria d'Agricultura, Pesca i Alimentació ha certificat un gasto total de 2.598.891,87 euros, corresponent a les farines efectivament adquirides i destruïdes per la comunitat autònoma i els cadàvers d'animals realment retirats per ella durant el segon semestre de l'any 2001.
  
Cinqué
  
Que, d'acord amb el que establix la clàusula quarta del protocol addicional esmentat, procedix realitzar els ajusts econòmics amb la comunitat autònoma, segons els certificats de gastos emesos per la Conselleria d'Agricultura, Pesca i Alimentació.
  
Sisé
  
Que, per tot allò que s'ha exposat, les parts subscriuen el present protocol de liquidació final, amb subjecció a les següents,
  
CLÀUSULES
  
Primer. Objecte
  
L'objecte del present protocol és procedir a la liquidació definitiva de les quantitats a aportar per l'administració general de l'Estat, sobre la base de les dades de farines càrnies retirades i destruïdes i d'animals morts en explotació retirats facilitades per la comunitat autònoma, corresponents a l'exercici 2001.
  
Segona. Liquidació i forma de pagament
  
La quantitat a aportar per l'administració general d'Estat, per a fer efectiva la liquidació prevista en el protocol addicional subscrit el 22 de novembre del 2001, una vegada realitzat el corresponent ajust econòmic, puja a sis-cents cinquanta-un mil nou-cents huitanta-sis euros amb cinquanta-set cèntims (352.657.57 euros).
  
La dita quantitat es farà efectiva, a càrrec de la partida pressupostària 45.20.390.K-039, dels pressuposts generals de l'Estat, abans de finalitzar l'any 2002.
  
I, en prova de conformitat, així com de la deguda constància de quant queda convingut, l'una i l'altra part firmen en tres exemplars el present document de liquidació de pagament convingut.
  
El subsecretari d'Agricultura, Pesca i Alimentació:
  
Manuel Lamela Fernández.
  
La consellera d'Agricultura, Pesca i Alimentació:
  
Mª Angeles Ramón-Llín y Martínez